**МИНИСТЕРСТВО НА ЗЕМЕДЕЛИЕТО И ХРАНИТЕ**

Проект

**Наредба за изменение и допълнение Наредба № 8 от 2020 г. за условията и реда за извършване на дезинфекция, дезинсекция, дератизация и девастация при ограничаване и ликвидиране на болестите по животните** (обн., ДВ, бр. 97 от 2020 г.)

**§ 1.** В чл. 1, ал. 1, т. 1 след думата „животните“ се добавя „посочени в заповед на министъра на земеделието и храните, съгласно чл. 47 от Закона за ветеринарномедицинската дейност“.

**§ 2.** В чл. 3, ал. 1. т. 2 се отменя.

**§ 3.** В чл. 16 се правят следните изменения и допълнения:

1. В ал. 1 думите „Министерството на транспорта, информационните технологии и съобщенията“ се заменят с „Министерство на транспорта и съобщенията“, а накрая се добавя „който съдържа минималните реквизити по ал. 6“.

2. В ал. 4 т. 4 и 5 се отменят.

3. В ал. 5 се създава т. 12:

„12. осигурява работно и защитно облекло, маски и други лични предпазни средства на извършващите ДДДД лица.“

4. Създава се ал. 6:

„(6) Договорът по ал. 1 съдържа следните минимални реквизити:

1. данни за Възложителя – наименование на юридическото лице, ЕИК, код по БУЛСТАТ, адрес;

2. данни за Изпълнителя - име на физическо лице/фирма на юридическо лице; ЕГН/ЛНЧ/ЕИК, код по БУЛСТАТ, адрес;

3. № и дата на сключване на договора;

4. описание на дейността, предмет на договора;

5. данни за обекта, в който ще се извършва дезинфекцията – адрес, номер;

6. площ на помещения, които следва да бъдат почистени и дезинфекцирани;

7. площ около обекта, която следва да бъде почистена и дезинфекцирана;

8. разходи, необходими за персонал със съответните работни часове и часови ставки, необходими разходи за материали и консумативи, пряко свързани с мерките по дезинфекция;

9. оборудване, което следва да бъде почистено и дезинфекцирано;

10. инвентар, който следва да бъде почистен и дезинфекциран;

11. срок за изпълнение, обвързан с вида на дезинфекцията.“

**ЗАКЛЮЧИТЕЛНА РАЗПОРЕДБА**

**§ 4.** Наредбата влиза в сила от деня на обнародването ѝ в „Държавен вестник“.

**Кирил вътев**

*Министър на земеделието и храните*